સમગ્ર દેશમાં ગુજરાત રોજગારી આપવામાં નંબર વન હોવાના રાજ્ય સરકાર દ્વારા વારંવાર દાવા કરવામાં આવે છે, જોકે વિપક્ષ કહે છે કે, રોજગારમાં અવ્વલ હોવાના સરકારના દાવા સાવ પોકળ છે, રાજ્ય સરકારે વર્ષે એક લાખને સરકારી નોકરી આપવાના દાવા કર્યા હતા, પરંતુ નોંધાયેલા બેરોજગારોમાંથી ૨,૨૩૦ને જ સરકારી નોકરી મળી છે, જે બાબત સરકારી દાવાની હવા કાઢી નાંખે છે, તો રાજ્ય સરકારનો એવો બચાવ છે કે, સરકારી નોકરીની જે વિગતો જાહેર કરાઈ છે તેમાં લશ્કરી ભરતી મેળામાં પસંદગી પામ્યા હોય અને રોજગાર કચેરી મારફત જે ભરતી થતી હોય છે તેના જ આંકડા છે, અન્ય સરકારી ભરતીનો તેમાં સમાવેશ થતો નથી.